Vacanță de primăvară în Tokyo. Puncte de atracție pe care nu le puteți rata.
- Maria Pană
- 21 martie 2024, 19:30
Capitala Japoniei este o destinație perfectă pentru vacanța de primăvară. Mai ales că în această perioadă veți găsi și cireșii înfloriți, dar mai sunt și alte puncte de atracție uimitoare. Pe primul loc se află și grădina Shinjuku Gyoen. Acesta a fost construit pe locul unui conac privat aparținând Lordului Naito, un "daimyo" (n.r.-domn feudal) din epoca Edo.
Finalizată în 1906 ca grădină imperială, a fost redesemnată grădină națională după cel de-al Doilea Război Mondial. Atunci a fost și deschisă publicului. Cu o suprafață de 58,3 ha și o circumferință de 3,5 km, îmbină trei stiluri distincte, Grădina Formală, Grădina Peisagistică și Grădina Tradițională Japoneză și este considerată una dintre cele mai importante grădini din epoca Meiji.
Parcul Uneo este o încântare în primăvară
Templul Senso Ji este un alt loc pe care nu îl puteți rata. Potrivit legendei, doi frați au tot încercat să returneze o statuie a lui Kannon, zeița milei, râului Sumida. Acest templu situat în districtul Asakusa din Tokyo a fost construit pentru a o onora. Parcul Ueno este una dintre destinațiile preferate ale locuitorilor din Tokyo.
În interiorul său se găsesc multe dintre principalele atracții ale orașului, inclusiv Muzeul Național din Tokyo, Grădina Zoologică Ueno și Muzeul Național de Artă Occidentală. TeamLab Planets este un muzeu în care te plimbi prin apă și o grădină în care devii una cu florile. Acesta cuprinde 4 spații de lucrări de artă la scară largă și 2 grădini create de colectivul de artă teamLab.
Aici se așteaptă la coadă pentru a intra, drept urmare trebuie să vă cumpărați bilet din timp. Muzeul este considerat de Condé Nast Traveler ca unul dintre "cele mai bune 26 de lucruri de făcut în Tokyo". Tokyo Disneyland este Regatul Viselor și Magiei. Acesta este unul dintre cele mai mari parcuri tematice din lume, cu acces excelent din centrul Tokyo, situat la doar 15 minute cu trenul de Gara Tokyo.
Veți găsi numeroase atracții interesante care vă vor atrage către lumea filmelor Disney. Mâncarea este foarte bună și în tema locației la fel ca și multe alte obiecte cu tematica Personajelor Disney.